NaiveNeuron/SloPal huggingface dataset:
Kéry, Marián, poslanec NR SR (2015-04-16):
Ďakujem pekne. Pán poslanec Brocka, snažíte sa podsunúť verejnosti, že dlhy firmy Váhostav zaplatia daňoví poplatníci. Nuž včera ste mohli viackrát počuť a ja to dnes zopakujem, tieto dlhy zaplatia banky z tzv. škaredej dane, to je prvýkrát. (Ruch v sále.) Čo sa týka druhej veci, snažíte sa navodiť atmosféru, že SMER sa snaží odpútať pozornosť od takej vážnej témy, ako je Váhostav. Nuž, keď prichádzame s reálnymi riešeniami, dokonca s alternatívami, tak toto je odpútavanie pozornosti? (Reakcia z pléna.) Kričali ste, 15 % je málo, dobre, súhlasíme, každý normálne zmýšľajúci človek s tým musí súhlasiť, prichádzame s ďalšími alternatívami, opäť kričíte nie. Tak potom sa mi zdá, že vám nejde o skutočné riešenie problematiky živnostníkov, ale politikárčenie. Čo sa týka pána Figeľa, v čase, keď bol minister dopravy, omieľame tu dokola, že to boli nielen nízke, ale nereálne nízke ceny, za ktoré sa nedala tá diaľnica postaviť. To bola vaša politika, dokázať, že bývalá vláda Roberta Fica stavala neúmerne drahé diaľnice. Na to ste si vytlačili dokonca aj letáčiky a urobili ste si letáčikovú kampaň. Na záver, pán poslanec Brocka, skúsim parafrázovať jednu múdru vetu, ktorá hovorí o vine a nevine a hádzaní kameňa. Ak ste bez viny, hoďte do nás kameňom, vy bez viny nie ste, a predsa kameň do nás hádžete. Ďakujem. (Reakcie z pléna.)
Danko, Andrej, predseda NR SR (2018-11-29):
Ďakujem, pán poslanec. Na vystúpenie pána poslanca jedna faktická. Uzatváram možnosť prihlásenia. Pán poslanec Rajtár.
Šeliga, Juraj, podpredseda NR SR (2021-01-12):
S reakciou, s reakciou na faktické poznámky, pán poslanec Schlosár, chcete reagovať? Nech sa páči.
Pčolinský, Peter, poslanec NR SR (2018-03-26):
Ďakujem pekne za slovo. Martin, ďakujem za tvoje vystúpenie. Ty si to nevidel, ale pán predseda vlády, si myslím, že ťa počúval, a myslím si, že reálne aj vnímal to, čo hovoríš, a dúfam, že z toho si aj niečo vezme. Ja by som ťa chcel len trošku doplniť, áno, pán Danko sa uškieral tam, ale nevadí. Ja by som len chcel doplniť, že pani ministerka Matečná za dva roky jej pôsobenia, a to sú verejne dostupné čísla, tak nemá sa veľmi čím chváliť. Lebo zoberme si napríklad stav zahraničnoobchodnej bilancie v agrosektore, ktorý za jej pôsobenia, za dva roky je to saldo o 36 % vyššie. Dnes sme na úrovni 1,4 mld. euro salda zahraničnoobchodnej bilancie v agrosektore, to znamená, že dovezieme potraviny za 1,4 mld. euro, to je jedna vec. Pán premiér, toto je dosť, dosť veľké číslo na to, aby táto krajina mohla v tomto segmente napredovať, a dnes potravinová sebestačnosť Slovenska je na historicky najnižšej úrovni, čo znamená, že v prípade nejakej mimoriadnej situácie, ako je vojna alebo čokoľvek iné, Slovenská republika nie je schopná zabezpečiť normálnu výživu obyvateľstva. To sú jednoducho fakty, ktoré sú uvedené všade. A ešte jednu vec by som rád spomenul, a to je podiel slovenských potravín na našich pultoch, ktorý kontinuálne klesá už mnoho, mnoho rokov a dnes je na úrovni 37 %. To znamená, že na našich pultoch máme len 37 % slovenských potravín. Ja by som aj pána Danka vyzval ako predsedu SNS, aby s týmto naozaj sa niečo robilo.
Krajčí, Marek, poslanec NR SR (2022-06-28):
Áno. Ďakujem pekne. Ja len tiež chcem na záver poďakovať ministerstvu zdravotníctva, a teda najmä pani primárke Andrei Škripekovej, ktorá na tomto zákone spolu s celým svojím tímom v podstate od začiatku nastúpenia tejto vlády, teda ešte za môjho ministrovania začala pracovať a ja som teda veľmi rád, že aj s podporou nového pána ministra ten zákon tu máme v parlamente a môžeme o ňom hlasovať. Tiež si myslím, že ide o veľmi kľúčovú reformu, ktorá výrazným spôsobom zlepší zdravotnú starostlivosť o našich pacientov, a teda verím, že toto je naozaj dobrý smer, ktorý ako vláda v zdravotníctve môžeme ďalej presadzovať. Som veľmi rád, a teda prosím všetkých o podporu tohto vládneho návrhu zákona. Hlasovať o ňom budeme zajtra o jedenástej hodine. Ďakujem.
Pellegrini, Peter, predseda NR SR (2014-12-04):
Pán poslanec Hraško.
P. Hrušovský, predseda NR SR: (2005-10-28):
(Hlasovanie.) 123 prítomných, 122 za, 1 nehlasoval. Návrh sme schválili. Ďalší návrh. V. Horák, poslanec: Teraz budeme hlasovať o pozmeňujúcom návrhu číslo 7, ktorý dáva nové znenie § 17 ods. 17.
Hrnčiar, Andrej, podpredseda NR SR (2016-12-08):
Pán poslanec Zelník.
Grendel, Gábor, podpredseda NR SR (2021-11-11):
Pán poslanec Mizík.
Číž, Miroslav, podpredseda NR SR (2015-03-17):
Pán poslanec Radošovský.
Pročko, Jozef, poslanec NR SR (2022-10-21):
Chcem ohlásiť termín, štvrtok 11.00 h. Ďakujem.
Jurinová, Erika, podpredsedníčka NR SR (2015-10-01):
Dovolím si iba doplniť, mesiac pred voľbami môžu, ale iba mesiac. (Reakcie z pléna.) Týmto vyhlasujem rozpravu za skončenú. Pán navrhovateľ chce aj záverečné slovo, nech sa páči.
Jurinová, Erika, poslankyňa NR SR (2016-04-26):
Ďakujem pekne. Ja by som tiež chcela reagovať na časť, ktorá sa venovala infraštruktúre na Slovensku. Táto vláda veľmi často hovorí o rozvoji regiónov, najmä zaostalých regiónov. A naozaj tam je bezpodmienečne nutné, aby bola zabezpečená aj práve, aby boli zabezpečené v týchto regiónoch aj cesty. Veľmi rada by som upozornila na to, že vláda má v programovom vyhlásení, vo svojom programovom vyhlásení, veľmi jasne zadefinované, čo chce urobiť. Mám pocit, že chce urobiť všetky cesty, o ktorých sa rozpráva dvadsať rokov. Budem jej v tom držať palce, aj keď som možnože trošku skeptická v tom, lebo takýchto sľubov sme tu už mali. Všetci si pamätáme na diaľnicu do roku 2010, ktorá spojí Bratislavu s Košicami. No už máme, chvalabohu, rok 2016, ešte stále nie všetko je tak, ako bolo sľubované. Bola by som veľmi rada, aby na rozdiel od prechádzajúcich štyroch rokov, kedy minister Počiatek naozaj len trápne sľuboval, že R3 postaví zo zdrojov ministerstva alebo z verejných peňazí, sa neudialo absolútne nič. Namiesto toho, aby konal, dal urobiť nezmyselné štúdie realizovateľnosti, ktoré znova len ten rozpočet oklieštili. Pritom sám tvrdil, že peniaze z eurofondov na cestu R3 nebude môcť použiť. Takže, dúfam, že nový minister nebude konať podobným spôsobom ako predchádzajúci minister Počiatek a aj cesta R3, ktorá by veľmi odľahčila naozaj veľmi silne zaťažený koridor spájajúci Poľsko – Slovensko a hlavne by odľahčila občanov, bude už realitou a začne sa ďalší úsek, ktorý je už pripravený tak dokonale, že mu už dokonca aj prepadlo stavebné povolenie. Ďakujem.
Lebocký, Tibor, poslanec NR SR (2013-10-18):
Ďakujem, pani podpredsedníčka, za slovo. Pán poslanec Mičovský, áno, boli tu aj niektoré podnetné myšlienky, ktoré odzneli v tvojom vystúpení. Samozrejme, že oceňovaním verejnoprospešných funkcií alebo ekosystémových služieb sa budeme zaoberať oveľa podrobnejšie, možno práve pri príležitosti prerokuvávania návrhu skupiny poslancov na zmenu a doplnenie zákona č. 326 o lesoch. Tam poviem ostatné argumenty. Ale nedá mi, aby som nezareagoval na tú tvoju trvalú agendu týkajúcu sa tej, ako to zvykneš ty nazvať, bielej farby a kalamity. A kalamity ako prostriedku na dosahovanie akýchsi pokútnych ziskov alebo na krytie akýchsi neobjektívnych strát. Podstata celého tohto problému, aj tvojho návrhu spočíva v jednom. Kalamitná ťažba nerovná sa náhodná ťažba. Náhodná ťažba znamená aj množstvo povinných obranných a ochranných opatrení v každodennej práci každého jedného lesníka v každej jednotke priestorového rozdelenia lesa. A ty to dobre vieš. To neni len otázka kalamity. To znamená nielen spracovanie živelnej kalamity pod vplyvom biotických alebo abiotických škodlivých činiteľov. Veľmi podstatné je to, že obhospodarovateľ lesa je povinný vkročiť do lesa, odstrániť preventívne mnohé také stromy, ktoré sú či už napadnuté škodcami, alebo sú polámané miestnymi vetrami a podobne. A veľmi dôležité je uvedomiť si pri tom aj tú hranicu tých dvadsiatich percent. Tak ako vlastne? Tým pádom, čo ty navrhuješ, každý, v každom jednom poraste by obhospodarovateľ, odborný lesný hospodár mal povinnosť nahlásiť každý jeden kubík? Aj to, že ho vyťažil a že pomohol tým preventívne lesu? Veď to je nezmysel. Ďakujem.
Dostál, Ondrej, poslanec NR SR (2018-10-17):
Pán poslanec Poliačik, hovoril si o troch dlhoch, ktoré táto vláda alebo SMER najmä svojou politikou zanechá budúcej vláde a ktorú bude musieť akákoľvek, citujem, progresívna vláda musieť splácať. No ja sa obávam, že bez ohľadu na to, či bude alebo nebude progresívna, akákoľvek zodpovedná vláda nastúpi po vláde vedenej SMER-om bude musieť splácať dlhy, ktoré SMER narobil, a teda dlhy vo viacerých významoch, o ktorých si hovoril. A spomenul si teda finančný dlh, modernizačný dlh a ten ústavný dlh a spomenul si aj znásilňovanie ústavy. Ja ešte doplním, že okrem ochrany vody máme teraz už aj ochranu poľnohospodárskej pôdy v ústave. A mňa teda znepokojuje aj tento účelový prístup k slovenskej ústave, tuto kolegovia zo SMER-u a SNS sa búchajú do pŕs, akí sú oni národniari a ako majú v úcte ústavu, ale úcta k ústave sa neprejavuje tak, že zúčastňujem sa osláv Dňa ústavy a držím sa za srdce a niekde pri hraní hymny, ale tým, ako sa k tej ústave reálne správam. A pre vás je ústava trhací kalendár, ktorý prispôsobujete svojim politickým cieľom. Prenášate do dokumentu, ktorý by mal vytvárať rámec pre celý politický a právny systém krajiny, svoje ideologické predstavy a svoju aktuálnu politickú agendu. Proste, hovoríte tam, hovoríte tam o vývoze, preprave odobratej vody, o spotrebiteľských baleniach vody. Veď, veď vy... (Prerušenie vystúpenia časomerom.)
Kollár, Boris, predseda NR SR (2022-02-08):
Ďakujem. Ďalej vystúpi v rozprave pán poslanec Beluský, nech sa páči.
Zmajkovičová, Renáta, podpredsedníčka NR SR (2013-03-14):
Ďakujem. Pani poslankyňa Vášáryová, chcem sa spýtať, či máte to na viac ako dve minúty, pretože o 16.30 hodine by sme mali pristúpiť k prerokovaniu návrhov na tajnú voľbu. (Reakcie z pléna.) Je všeobecný súhlas, že by sme dokončili tento bod a potom by sme pristúpili k ďalšiemu. (Súhlasná reakcia pléna.) Ďakujem pekne. Čiže pani poslankyňa Vášáryová.
Hojsík, Martin, poslanec Európskeho parlamentu (2020-07-07):
Ďakujem, pán predsedajúci. No priznám sa, označenie za fanatika počúvam už dvadsaťpäť rokov a bol som aj Sorosov agent, krvavé petrošekely, bol som agent ropného priemyslu, bol som agent Ruska, keď som protestoval proti vojne v Iraku. Môžte si vybrať. Čo je zaujímavé, je to, že to keď som protestoval za záchranu klímy ešte v 90. rokoch, na čo vedci upozornili už v 70. rokoch, by sme mohli riešiť omnoho jednoduchšie, keby sme konali vtedy a nie keby sme museli konať až teraz. Čiže dovolím si povedať na pána poslanca Kazdu veľmi jednoduchú vec. Tri zo štyroch strán vládnej koalície sa voličom zaviazali pred voľbami, že budú presadzovať na európskej úrovni cieľ – zníženie emisií skleníkových plynov do roku 2030 o 65 %. Tri okrem Slobody a Solidarity. Dúfam, že tieto tri strany svoje slovo dodržia a že to nesľubovali len tak do vetru, pretože toto je niečo, čo veda hovorí, že pokiaľ to tak neurobíme, tak tie náklady, ekonomické náklady, ktoré ponesieme, budú omnoho obrovské. A povedzme si rovno, odporúčam vám štúdiu Hepburn and others z roku 2020, ktorá analyzovala navrhované opatrenie na pokoronovú obnovu. A viete, čo vyšlo ekonomicky najlepšie? Opatrenia, ktoré riešia klimatickú krízu. A medzi autormi sú aj laureáti Nobelovej ceny. Áno, ekonómovia, ale aj vedci hovoria, že to je problém, ktorý musíme riešiť. A pardon, za rozflákané peniaze na zlé dotácie na obnoviteľné zdroje energie, za biomasaker. Povedzme si rovno, prvá Ficova vláda urobila zlé dotácie. Za to nemôžte viniť ľudí, ktorí presadzujú ochranu klímy, rovnako ich nemôžte viniť za biomasaker. Čo sa týka, ako pán podpredseda Grendel povedal, brožúrky na záchranu živ... za zber záchrany životov. Tu brožúrka vznikla v prvom rade na popud podpredsedu Európskej komisie... (Prerušenie vystúpenia časomerom.)
V. Veteška, podpredseda NR SR: (2004-09-08):
Budeme pokračovať rokovaním o vládnom návrhu zákona o spoločnosti pre diaľnice a cesty pre motorové vozidlá a o doplnení zákona č. 135/1961 Zb. o pozemných komunikáciách (cestný zákon) v znení neskorších predpisov . Vládny návrh zákona ste dostali ako tlač č. 796, návrh na jeho pridelenie na prerokovanie výborom máte v rozhodnutí č. 815. Prosím ministra dopravy, pôšt a telekomunikácií pána Pavla Prokopoviča, aby uviedol vládny návrh zákona.
Danko, Andrej, predseda NR SR (2019-11-26):
Pristúpime k tretiemu čítaniu bez hlasovania. Otváram rozpravu v rámci tretieho čítania. Hlási sa niekto do rozpravy? Ak nie, vyhlasujem rozpravu za skončenú. Budeme hlasovať o vrátenom zákone ako o celku. Pán spravodajca, prosím, uveďte odporúčanie gestorského výboru.
Pellegrini, Peter, podpredseda NR SR (2020-04-28):
Pán poslanec Pčolinský,
Blanár, Juraj, podpredseda NR SR (2021-03-16):
Vážené panie poslankyne, páni poslanci, budeme pokračovať ďalším bodom rokovania marcovej schôdze Národnej rady Slovenskej republiky, ktorým je vládny návrh zákona, ktorým sa dopĺňajú niektoré zákony v pôsobnosti Ministerstva pôdohospodárstva a rozvoja vidieka Slovenskej republiky v súvislosti s ochorením COVID-19 . Tento vládny návrh zákona má parlamentnú tlač 345, spoločná správa výborov má tlač 345a. Teraz poprosím pána ministra pôdohospodárstva a rozvoja vidieka Slovenskej republiky Jána Mičovského, aby vládny návrh zákona odôvodnil. Nech sa páči, pán minister, máte slovo.
Zemanová, Anna, poslankyňa NR SR (2017-02-14):
Takže ďakujem pekne, mám úvodné slovo za sebou a prečítam ho v rozprave. Ďakujem.
Slafkovský, Alexander, poslanec NR SR (2010-10-13):
Poprosím, dajte teraz hlasovať o bode 7 ako o poslednom bode z informácie.
K. Sárközy, poslankyňa: (2006-12-06):
A teraz na záver dovoľte mi citovať klasika: „Mám zmysel pre politický realizmus, chcem apelovať na navrhovateľov, aby tie návrhy, ktoré nemajú elementárny etický základ, sami vypustili, pretože devalvujú celý náš politický život.“ Toto povedal pán podpredseda Číž 15. marca 2006 o 9.00 hodine, keď ste prerokovali zákon o štátnej službe. Ďakujem pekne. (Potlesk.)
Milanová, Natália, ministerka kultúry SR (2021-11-04):
Ten finančný argument bol jeden spomedzi viacerých argumentov, ale ako hovorím, aj tým, že teraz momentálne prebiehajú, ale naozaj veľmi pravidelné stretnutia medzi zúčastnenými, to znamená ministerstvo kultúry, Múzeum SNP, ministerstvo obrany, a riešia sa veci súvisiace so všetkou inventarizáciou. Naozaj to, to, nie je to jednoduchá agenda, je to niečo, čo nám, ako sme tu aj pred chvíľou hovorili, možno vynorí veci, ktoré my sme pripravení zabezpečiť, lebo my sme vlastne už aj odovzdali tú informáciu o tom, aké sú nesplnené záväzky Múzea SNP teraz v tomto období. A ja som presvedčená o tom, že minister obrany je zodpovedný a vie, že záväzok, ktorý dal, a slovo, ktoré dal, bude platiť.
Laššáková, Jana, podpredsedníčka NR SR (2013-11-29):
Nech sa páči, pán poslanec Štefanec, ktorý je prihlásený do rozpravy za klub SDKÚ. Pán minister, tak ospravedlňujem sa, nevidela som. Pán minister, nech sa páči.
Svoboda, Zdenko, poslanec NR SR (2024-09-11):
Týmto sme hlasovali o všetkých pozmeňujúcich návrhoch. Pán predsedajúci, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Danko, Andrej, predseda NR SR (2017-04-06):
Poprosím o kľud v sále. Nech sa páči, pán poslanec.
Hargaš, Ján, poslanec NR SR (2023-12-18):
Ďakujem za slovo, pán predsedajúci. Pani poslankyňa, mám pre vás odpoveď na jednu z vašich otázok. Koľko je teda členov Slovenskej národnej strany, tak som si to dohľadal a ku koncu roku 2022 to bolo 2 205 členov Slovenskej národnej strany, takže ešte je tam celkom pekná zásoba. Len tak pre porovnanie, realizačný tím slovenskej hokejovej reprezentácie má 14 členov, keď to dáme, že mužskú a ženskú máme, tak to je nejakých 30 uprataných členov SNS, futbalová má tiež 14 a potom tu ešte máme cyklistiku, basketbal, volejbal a tak, ďalšie športy, myslím, že pri čísle 2 205 dôjde aj na šípky alebo kolky takýmto tempom, takže práce, práce majú kolegovia v SNS habadej. A teraz využijem, že tu máme aj pána ministra, pána ministra vnútra, keďže ráno tu nebol na rozprave, tak ja by som si dovolil pripomenúť mu teda výrok z opozičných lavíc ku skrátenému legislatívnemu konaniu, či by sa k tomu chcel nejak vyjadriť, takže citujem, keď bol pán minister opozičným poslancom, tak skrátené legislatívne konanie ku kompetenčnému zákonu v tom čase, v roku 2020, okomentoval tým, nasledovne: „Pred pár týždňami nám tu sľubovali skvalitnenie legislatívneho procesu, no pokiaľ má byť skvalitnením legislatívneho procesu to, že je vynechaná akákoľvek odborná diskusia o návrhu zákona, že je vylúčená verejnosť, MPK, že sa o tom nebavíte absolútne s nikým, nám poslancom tu predložíte zákon, nemáme čas ho ani naštudovať, tak ďakujem pekne za skvalitnenie takého legislatívneho procesu.“ To povedal pán minister vnútra v roku 2020, keď vtedajšia koalícia predkladala kompetenčný zákon. Dnes tu súčasná koalícia jedným veľkým valcom valcuje v skrátenom legislatívnom konaní jeden zákon za druhým, tak by ma celkom zaujímal názor pána ministra vnútra na skrátené legislatívne konanie v tomto prípade, bez poriadnej dôvodovky, bez poriadnej doložky vplyvov, čo si o tom myslí. Ďakujem pekne.
Krátky, Rastislav, poslanec NR SR (2024-01-16):
Ďakujem za slovo. Pán Farkašovský, ja som sa tak pýtal že sám seba, keď som vás videl kráčať do rozpravy, že či len prečítate pozmeňujúci návrh alebo poviete k tomu aj viac. Nepamätám si už presne, že koľko, koľko trvalo vaše vystúpenie, ale oceňujem aj tých pár minútiek, lebo ja to akože z úprimnosti viem oceniť, keď niekto rozumie tomu, čo robí, predkladá, povie k tomu aj súvislých pár myšlienok, že toto, toto síce ste spravili len taký maličký krôčik, lebo ste v podstate skomentovali jednu drobnosť, ale mohlo by to tu byť v oveľa, v oveľa väčšej miere. A v oveľa väčšej miere a v súvislosti s témou toho prílepku a toho, že akým spôsobom sa schvaľujú zákony, to myslím tak, že na Slovensku nemáme alebo v podstate by som skôr povedal že veľmi zlý stav právnej istoty. A tu je veľmi dôležité povedať, že má veľký význam to, že čo odznie v rozprave, čo sa napíše do pozmeňujúceho návrhu ako odôvodnenie a ešte viacej, že čo sa napíše do dôvodovej správy ako odôvodnenie daného zákona. Je to skutočne potom relevantným podkladom na to, keď niekto skúma a chce teda postupovať v zmysle zákona alebo, nedajbože, sa súdiť ešte o nejaké, o nejaké veci. Takže keď sa hľadá pravda, tak ten kvalitný legislatívny proces, aj to odôvodnenie a tá dôvodová správa má svoj veľký význam. A ten je tu opäť, teraz sa to šije horúcou ihlou a je škoda, že sa to takto robí od začiatku volebného obdobia. Aj keď je to síce malý zákon, myslím, že riešime tú sumu 1,2 milióna, ak si správne spomínam, z toho návrhu. Ale bolo by to treba robiť lepšie.
Paška, Pavol, predseda NR SR (2014-10-21):
(Hlasovanie.) 139 prítomných, 136 za, 3 zdržali. Máte súhlas.
Grendel, Gábor, podpredseda NR SR (2021-03-17):
Nech sa páči, pán poslanec, zatiaľ, prosím, zaujmite miesto pre navrhovateľa. Dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Jánovi Blcháčovi.
Grendel, Gábor, podpredseda NR SR (2021-11-11):
S faktickou poznámkou ešte pán poslanec Ľuboš Krajčír.
Grausová, Natália, poslankyňa NR SR (2018-02-13):
Ja by som chcela povedať, pán poslanec Dostál, absolútne chybný je ten váš argument spochybňovať reciprocitu. Ďalej chcela by som povedať, že teda spomenuli ste tu Havla, že takú mravne, morálne pochybnú persónu, ako je Václav Havel, je veľmi pochybné, veľmi divné citovať a dávať za vzor. Protirečíte si, keď hovoríte na jednej strane, že deti treba určiť, aby rozumeli českému jazyku, a na druhej strane hovoríte jedným dychom, veď češtine rozumejú. A nikto vám nebráni ani nikomu učiť svoje deti česky. Kupovať aj cédečká, české dévedéčká a tak ďalej. Nikto vám nebráni rozprávať sa doma po česky, keď chcete, ale, bohužiaľ, je veľmi, v človeku vzbudzuje veľkú nedôveru práve to, že tento návrh zákona podávajú zahraniční agenti. Ľudia, ktorí sú, ktorí boli proti vzniku, ktorí nenávidia Slovenskú republiku a všetko slovenské, ktorí boli proti, bojovali proti vzniku samostatnej Slovenskej republiky a ktorí chodili nariekať každý rok pred pylón s českým kocúrom na vrchole. Takže práve toto je, toto je moja obava, že práve takíto ľudia podávajú tento návrh zákona. Keby to boli ľudia, ktorí nebojovali proti Slovenskej republike a tak ďalej, tak že je to celkom iné. Je dôležité aj to, kto to podáva.
P. Hrušovský, predseda NR SR: (2003-09-17):
(Hlasovanie.) 132 prítomných, 74 za, 55 proti, 2 sa zdržali, 1 nehlasoval. Návrh zákona do druhého čítania sme schválili. Ďalší návrh.
M. Sabolová, poslankyňa: (2003-10-30):
Ja by som len chcela položiť aj nasledujúcu alebo doplňujúcu otázku, či nie je lepšie, aby trebárs, táto opatrovateľská pomoc bola formou asistentskej, kde by nevznikal vlastne problém s čerpaním dovolenky. Tu nejde o to, že by tá opatrovateľka nemohla čerpať dovolenku, len rodina, ktorá má tri deti a aj iné rodiny, vlastne ostáva 20 dní bez pomoci, pretože dnes sa stáva - a toto je konkrétne aj prípad -, že úrad, príslušný úrad nehľadá možnosť, ani neponúka možnosť, ako takejto rodine na obdobie čerpania dovolenky vyjsť v ústrety, alebo ponúknuť možné riešenie. Preto vám dávam tú otázku, pán minister, a nie preto, že potrebujeme vedieť tie možnosti, ale či nie je možné upraviť tento vzťah opatrovateľov do inej pozície, trebárs asistentskej, kde je to potom aj trošku v inej rovine, čo sa týka pracovnoprávneho vzťahu vyčerpania dovolenky. A preto sa teda pýtam, či sa o tom neuvažuje, alebo ako sa uvažuje v budúcom zákone o sociálnej pomoci. Je skutočne na škodu veci, že úrady, ktoré by mali byť nápomocné, či rodinám s trojičkami a a viac deťmi, alebo aj v inej opatrovateľskej službe, nehľadajú možnosti ako zamestnať, prípadne poskytnúť túto prácu alebo túto pomoc. Viem, že je to navýšenie finančných prostriedkov, pretože sa platí dovolenka, platí sa ešte ďalšia pracovná sila, ale myslím si, že sa to dá aj možno vzájomnou výpomocou opatrovateľov a opatrovateliek, ktoré majú ... (Čas určený na doplňujúcu otázku uplynul.)
Laurenčík, Milan, podpredseda NR SR (2021-11-09):
Pani poslankyňa Jana Vaľová s faktickou poznámkou, nech sa páči.
Vaľová, Jana, poslankyňa NR SR (2020-11-04):
Príjemný, dobrý deň, pán predsedajúci, vážené kolegyne, vážení kolegovia, dovoľte mi, aby som uviedla krátku a malú novelu, ale veľmi podstatnú Zákonníka práce... (Neutíchajúci ruch v sále a prerušenie vystúpenia predsedajúcim.)
Kvorka, Ján, poslanec NR SR (2019-10-22):
Prosím, pán predsedajúci, aby ste dali hlasovať o tom, že Národná rada sa uzniesla prekovať predložený návrh zákona v druhom čítaní.
Danko, Andrej, predseda NR SR (2016-10-25):
Pán poslanec, prepáčte. Pán poslanec Viskupič, môžem poprosiť o kľud? Nech sa páči, pán poslanec.
Sulík, Richard, poslanec NR SR (2012-06-22):
Predpokladáte správne, pán predseda. Ďakujem. Môj procedurálny návrh znie, aby sme odložili hlasovanie o trvalom eurovale. A teraz by som to chcel odôvodniť. Nemecký Ústavný súd, keďže očakáva veľké množstvo žalôb proti trvalému eurovalu a tieto žaloby, vyzerá, že nie sú úplne irelevantné, tak včera požiadal nemeckého prezidenta, aby nepodpísal zákon o trvalom eurovale, ktorý bude budúci týždeň schválený. No a včera ku koncu dňa nemecký prezident sa vyjadril, že takýto zákon nepodpíše. To znamená, že schválenie trvalého eurovalu v Nemecku nebude pred 9. júlom. Jedná sa o mimoriadne dôležitý zákon. Hovoríme tu o polovici štátneho rozpočtu, a preto opatrnosť je namieste, takisto rozvážnosť. A preto žiadam poslancov, aby nestrkali slučku do... (Prerušenie vystúpenia časomerom.)
Šeliga, Juraj, podpredseda NR SR (2020-07-23):
Pán poslanec, to, čo povie premiér pri rokovacom pulte, je vecou premiéra a maximálne k tomu, čo môže vyčítať, sú členovia vlády, že neprečítal alebo nepovedal ich stanovisko tak, ako si ho schválili. Prepáčte, ale toto naozaj nie je vaším oprávnením. To znamená, že vy keď chcete, ja rozumiem aj emócii, aj napätiu, ale keď chcete, tak môžte potom vystúpiť a pokojne ho aj skritizovať. Ale premiér môže pri rokovacom pulte bez ohľadu na to, kto je premiérom, povedať, čo uzná za vhodné. A ak ho chce niekto kritizovať za stanovisko vlády, že ho neprečítal od slova doslova, tak to môže byť člen vlády. (Potlesk.) Nech sa páči, pán podpredseda Grendel.
P. Paška, predseda NR SR: (2008-06-19):
(Hlasovanie.) 135 prítomných, 124 za, 1 proti, 10 sa zdržalo. Návrh sme pridelili výborom a určili lehoty. V prvom čítaní teraz uvedie hlasovanie pán poslanec Chrbet o vládnom návrhu zákona, ktorým sa mení a dopĺňa zákon č. 163/2001 Z. z. o chemických látkach a chemických prípravkoch v znení neskorších predpisov a o zmene a doplnení niektorých zákonov . Je to tlač 650.
M. Číž, podpredseda NR SR: (2008-05-22):
Vážené kolegyne, kolegovia, teraz dávam možnosť, aby sa do rozpravy k tomuto bodu prihlásili páni poslanci ústne. Takže sa pýtam, kto sa hlási. Registrujem pána poslanca Fronca. Uzatváram možnosť prihlásiť sa do rozpravy. Slovo odovzdávam pánovi poslancovi Froncovi.
Laššáková, Jana, podpredsedníčka NR SR (2013-06-27):
Ďakujem pekne, pani spravodajkyňa, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne? Pán poslanec Mihál. Končím možnosť prihlásiť sa do rozpravy ústne. Nech sa páči, pán poslanec, máte slovo.
Záborská, Anna, poslankyňa NR SR (2022-10-19):
Ďakujem pekne, pán predseda. Pán minister, kolegyne a kolegovia, vzhľadom k tomu, že nemôžeme zostať ľahostajní k nedodržiavaniu práva na slobodu vierovyznania a presvedčenia, skupina poslancov navrhla uznesenie, aby Národná rada prijala text, ktorý sa týka ochrany slobody vierovyznania a presvedčenia. Pán predseda, hlásim sa potom do rozpravy. Ďakujem.
B. Bugár, podpredsedaNR SR: (2002-07-03):
J. Cuper, poslanec: Ja hovorím o veciach, reagujem na pána Tatára! Pán Tatár, kauza triptych bola vyriešená. Jednoducho SIS-ka zabránila vyvezeniu tohto diela, podvodným spôsobom malo byť nahradené kópiou. Chcete povedať vari, že za to sa SIS mala hanbiť? Ako za to, že teraz vyšli najavo nejaké škandály z ministerstva dopravy, spojov a telekomunikácii, ktoré mali stáť daňových poplatníkov stá miliardy korún? To mi chcete povedať? Obdobne, pán Tatár, vari nie ste Ľuba Lesná, ktorá chodila s Fegyveresim sa rekreovať do Švajčiarska. Ak teda pán prezident, exprezident Kováč omilostil pána Fegyveresiho a svojho syna ako poškodeného, o čom potom malo byť na súdoch rozhodované, samozrejme, že Mečiar musel omilostiť aj ďalších, ktorých ste vy chceli nevinne stavať pred súdy a jednoducho im robiť nepríjemnosti, tak ako ste robili iným ľuďom celé štyri roky, za čo ešte ponesiete zodpovednosť. Pán Tatár, je hanebné, ak za vami príde 70-ročná matka jednej sudkyne a bojí sa o zdravie a život svojej dcéry, pretože sa jej vyhráža niekto z ministerstva, že ak nerozhodne v kauze Lexa, ktorú vy pokladáte za štátny terorizmus a ktorú Lexa nikdy nespáchal, za čo sa mu tiež ospravedlníte, vy o tom hovoríte, že to nie je štátny terorizmus? O čom to hovoríte, pán Tatár, veď sa spamätajte! Tie kauzy ste všetky vymysleli vy, zrealizovali ste ich - s kým, to ešte len dejiny dajú na to odpoveď, aby ste sa dostali k moci. Dostali ste sa k moci, aby ste jednoducho rozpredali Slovensko, aby ste rozpredali to, čo je na ňom, čo malo nejakú hodnotu, aby ste sa riadili heslom: Po nás potopa. O čom vy chcete tu hovoriť a nám niečo vytýkať! My sme sa k tomu nikdy neznížili, aby sme si na vás hľadali partnerov v zahraničí, aby sme vás dehonestovali týmto spôsobom. Na rozdiel od vás, pán Tatár, my sme tento štát chceli, opakujem to aj vám, tak ako som to zopakoval Rusnákovi. Vy, pán Dzurinda, a ďalší z tejto vládnej koalície ste ho nechceli, ako ho s láskou môžete riadiť, to mi povedzte! Ako s láskou môžete sa starať o občanov tohto štátu, vám na tom absolútne nezáleží, vy musíte splniť to, čo vám prikazujú vaši tútori zo zahraničia. Ste im zaviazaní, pretože vám zaplatili volebnú kampaň, vašim médiám, a samozrejme, že zato musíte teraz pykať. Kto akými zbraňami bojuje, pán Tatár, takými aj zahynie. Pre vás to platí dvojnásobne. Želám vám, aby ste rozvrátili budúcu, ďalšiu politickú stranu, ktorá si vás zoberie do svojich radov, ale určite by som s vami v jednej sedieť nechcel. Ďakujem. (Potlesk.)
Benčík, Ján, poslanec NR SR (2021-01-29):
Veľmi pekne ďakujem predkladateľom za návrh tohoto zákona, ktorý rieši vec, ktorá teda skutočne zohyzďuje už dlhé roky veľmi peknú našu slovenskú krajinu. Teší ma aj to, že kompetencie majú prejsť viac do rúk samosprávy, ktorá je predsa len bližšie k občanom a pozná lepšie ich názory a potreby. Chcem povedať, že ja v rámci svojich zamestnaní, kde som pôsobil, či to bolo pred rokom ´89, alebo po roku ´89, som prešiel Slovensko krížom-krážom, z východu na západ, zo severu na juh a najazdil som po ňom v rámci práce viac ako milión kilometrov. No pred rokom ´89 sme nemali bilbordy, ale snáď pred každou dedinkou a mestom stáli nejaké ohyzdné kladivá, kosáky, červené hviezdy a podobné monštrá, no a po roku ´89 ich plynule nahradilo množstvo bilbordov, megabordov a tejto, týchto nepekných vecí, ktoré nám skutočne hyzdia pohľad, pohľad na našu krajinu.
Grendel, Gábor, podpredseda NR SR (2020-09-23):
Pán poslanec Linhart.
Abrhan, Pavol, poslanec NR SR (2014-02-05):
Ďakujem pekne, pán predseda. Chcem pripomenúť členom osobitného kontrolného výboru výboru SIS, že zasadnutie sa uskutoční o 12.15 hod. v obvyklom mieste. Ďakujem pekne.
Kuriak, Milan, poslanec NR SR (2023-06-15):
Ďakujem za slovo. Kolega Filip Kuffa, plne s tebou súhlasím. Ty čím ďalej viac dokazuješ, že si naozaj človek s jednoduchým, zdravým sedliackym rozumom, so zdravým úsudkom. Takí ľudia s takým zmýšľaním ako ty by mali riadiť ministerstvo a nie tzv. zelení ochranári od stola, ktorí nerozoznajú niektorí ani jedličku od smreka. Ako ja, ja už keď počujem, že tu nejaké témy z ministerstva životného prostredia alebo keď počujem slová pri akýchkoľvek témach, keď počujem slovné spojenie európskeho významu, tak mne sa otvárajú všetky nožíky vo vrecku, momentálne ich nemám, ale asi ich budem nosiť so sebou kvôli symbolike. Mrví ma na stoličke, lebo ja naozaj pochádzam z Oravy a ja keď, ja keď vidím za posledné obdobie, že akou cestou sa Slovensko uberá v tzv. ochrane prírody, tak je mi z toho naozaj zle. Vidím, že nová úradnícka vláda, plná odborníkov, vidím, že dosadila aj na ministerstvo životného prostredia odborníka, ale takého, ktorý bude podporovať tento naozaj, naozaj už môžem povedať že ekoterorizmus, lebo ja, ja už len, len na Orave keď počúvam tých ochranárov, tých lesníkov, ktorí sa starajú o les, ktorí vedia, vedia, o čom je les, vedia, o čom je ochrana prírody, a keď ich počúvam, oni sú zhro-ze-ní, zhrození z toho Bruselu, čo tu oni nám podsúvajú a hlavne v životnom prostredí oni sú ako utrhnutí z reťaze. Ja som za, len za posledné obdobie som zastavil výstavbu nezmyselného umelého vtáčieho ostrova na Oravskej priehrade, kde chceli za milióny nasypať zeminy do Oravskej priehrady kvôli vtáčikom. Ja som veľký ochranár prírody, ja sadím stromčeky, moje deti ani po mravcoch nedupú, ale toto je už akože zvráte... (Prerušenie vystúpenia časomerom.)
P. Paška, predseda NR SR: (2009-02-04):
Otváram rozpravu. Písomnú prihlášku nemám, preto sa pýtam, kto sa chce prihlásiť do rozpravy ústne. Nikto. Vyhlasujem rozpravu za skončenú. A prerušujem rokovanie o tomto bode programu. Opäť poprosím teraz pána ministra Becíka, aby v druhom a treťom čítaní odôvodnil návrh na vyslovenie súhlasu Národnej rady Slovenskej republiky s pristúpením Slovenskej republiky k Medzinárodnému dohovoru na ochranu nových odrôd rastlín (International Convention for the Protection of New Varieties of Plants) z 2. decembra 1961, revidovanému 10. novembra 1972, 23. októbra 1978 a 19. marca 1991 . Je to tlač 859, správa výboru je pod tlačou 859a. Pán minister, nech sa páči.
P. Pavlis, poslanec: (2008-10-30):
Výbor Národnej rady Slovenskej republiky pre hospodársku politiku ako gestorský výbor k vládnemu návrhu zákona o efektívnosti pri používaní energie a o zmene a doplnení zákona o energetickej hospodárnosti budov a o zmene a doplnení niektorých zákonov podáva Národnej rade Slovenskej republiky spoločnú správu výborov. Národná rada Slovenskej republiky uznesením č. 970 z 10. septembra 2008 pridelila vládny návrh zákona o efektívnosti pri používaní energie a o zmene a doplnení zákona č. 555/2005 o energetickej hospodárnosti budov a o zmene a doplnení niektorých zákonov na prerokovanie v druhom čítaní týmto výborom: Ústavnoprávnemu výboru, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre hospodársku politiku a Výboru Národnej rady Slovenskej republiky pre sociálne veci a bývanie. Vládny návrh zákona odporúčali Národnej rade Slovenskej republiky schváliť: Ústavnoprávny výbor, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre hospodársku politiku a Výbor Národnej rady Slovenskej republiky pre sociálne veci a bývanie. Z uznesení výborov Národnej rady Slovenskej republiky pod bodom III tejto správy sú uvedené pozmeňujúce a doplňujúce návrhy, ktoré máte predložené v spoločnej správe. Gestorský výbor odporúča hlasovať o pozmeňujúcich a doplňujúcich návrhoch nasledovne. O bodoch 1, 3 až 27 hlasovať spoločne s odporúčaním schváliť. O bode 2 hlasovať s odporúčaním neschváliť. Gestorský výbor na základe stanovísk výborov k vládnemu návrhu zákona odporúča Národnej rade Slovenskej republiky vládny návrh zákona o efektívnosti pri používaní energie a o zmene a doplnení zákona č. 555/2005 o energetickej hospodárnosti budov a o zmene a doplnení niektorých zákonov v znení zákona č. 17/2007 schváliť v znení schválených pozmeňujúcich a doplňujúcich návrhov v tejto správe. Pán podpredseda, skončil som, otvorte rozpravu.
Kadúc, Miroslav, poslanec NR SR (2013-03-25):
Tóno, ja iba veľmi krátko. Technicky je ten návrh riešený trošku inak, ale čo do účelu, úmyslu aj následkov je to úplne to isté. Úplne to isté. A ja si schválne pozriem, teraz som to nestihol, ako ste zahlasovali. Ako zahlasovali poslanci SMER-u? Mám takú silnú obavu, že ak ste neboli proti, tak ste sa zdržali.
Kollár, Boris, predseda NR SR (2021-05-14):
Ďakujem, ja by som to nestihol do faktickej, tak som sa prihlásil o slovo.
P. Hrušovský, podpredseda NR SR: (2002-06-26):
Páni poslanci, prosím, aby ste sa dostavili na hlasovanie. Páni poslanci, pristúpime k hlasovaniu o vládnom návrhu zákona o zahraničných Slovákoch, ktorý prerokúvame ako tlač 1535. Prosím teraz pána poslanca Števčeka, ktorého poveril gestorský výbor, aby bol spoločným spravodajcom, aby uvádzal návrhy na hlasovanie. Pán poslanec Števček. P. Števček, poslanec: Ďakujem. Ctené dámy, vážení páni. Dovoľte mi konštatovať, že ani v krátkej lež dostatočne konfliktnej rozprave neodznel nijaký pozmeňujúci návrh, teda môžeme pristúpiť k hlasovaniu podľa návrhu výboru takto: Spoločnú správu pod č. 1535a máte na stoloch vo svojich dokumentoch a gestorský výbor navrhuje hlasovať spoločne o bodoch 1, 2, 3 a 4. Pán podpredseda.
Danko, Andrej, predseda NR SR (2018-05-09):
Vážené panie poslankyne, páni poslanci, poprosím o kľud v rokovacej sále. Pristúpime k hlasovaniu. Pokračujeme v prerušenom rokovaní hlasovaním o návrhu uznesenia k návrhu na zmeny v zložení výborov a zmenu overovateľa, tlač 978. (Hlasovanie o návrhu uznesenia k návrhu na zmeny v zložení výborov Národnej rady Slovenskej republiky a zmenu overovateľa Národnej rady Slovenskej republiky , tlač 978.) Najskôr budeme hlasovať o doplňujúcom návrhu, ktorý v rozprave podal poslanec Hrnko a ktorým sa dopĺňa bod A návrhu uznesenia. Prosím, prezentujme sa a hlasujme. (Hlasovanie.) Prítomných 137 poslancov, za 73, proti 33, zdržalo sa 16, nehlasovalo 15. Konštatujem, že sme uvedený návrh schválili. Teraz budeme hlasovať o doplňujúcom návrhu, ktorý v rozprave podal poslanec Beblavý a ktorým sa dopĺňa bod A návrhu uznesenia. Prosím, prezentujme sa a hlasujme. (Hlasovanie.) Prítomných 142 poslancov, za 35, proti 60, zdržalo sa 30, nehlasovalo 17. Konštatujem, že sme uvedený návrh neschválili. Ďalej budeme hlasovať o návrhu na zmeny v zložení výborov a zmenu overovateľa, ako je to uvedené v tlači 978, ako o celku. Prosím, prezentujme sa a hlasujme. (Hlasovanie.) Prítomných 143 poslancov, za 75, proti 19, zdržalo sa 33, nehlasovalo 16. Konštatujem, že sme uvedený návrh schválili. Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia, tlač 946. Dávam slovo spravodajkyni, ktorú určil navrhnutý gestorský výbor pre sociálne veci, predsedníčke tohto výboru poslankyni Bašistovej, aby hlasovanie uviedla. Nech sa páči, pani poslankyňa. (Hlasovanie o vládnom návrhu zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 946.)
Sulík, Richard, predseda NR SR (2011-07-08):
Pán poslanec Ondruš nereaguje. Vyhlasujem rozpravu, a, prepáčte, prihlásil sa spravodajca do rozpravy. Nech sa páči, pán Novotný, máte slovo.
Hort, Milan, podpredseda NR SR (2011-09-09):
Ďalej pán poslanec Ondrej Dostál s faktickou. Nech sa páči.
B. Bugár, podpredseda NR SR: (2004-02-04):
(Hlasovanie.) Prítomných 133, za 87, proti 6, zdržalo sa 40. Každý hlasoval. Sme v treťom čítaní, lebo tu nie je potrebná ústavná väčšina. Otváram rozpravu v rámci tohto čítania a pýtam sa, či sa hlási niekto do rozpravy. Konštatujem, že nie je to tak. Vyhlasujem rozpravu v rámci tretieho čítania za skončenú. Nech sa páči, pán spravodajca.
Glváč, Martin, podpredseda NR SR (2016-04-27):
Nech sa páči, pán poslanec, dokončite, bude prestávka.
Laurenčík, Milan, podpredseda NR SR (2021-03-19):
Vážené panie poslankyne, vážení páni poslanci, otváram štvrtý rokovací deň 25. schôdze Národnej rady Slovenskej republiky. O ospravedlnenie neúčasti na dnešnom rokovaní 25. schôdze Národnej rady Slovenskej republiky požiadali nasledujúci poslanci: pán poslanec Alojz Baránik, Dominik Drdul, Ján Ferenčák, Dušan Galis, Jozef Habánik, Ladislav Kamenický, Juraj Krúpa, Štefan Kuffa, Patrick Linhart, Anna Mierna, Adriana Pčolinská, Alexandra Pivková, Róbert Puci, Miroslav Urban, Ľubomír Vážny, Peter Žiga a Roman Foltin. O ospravedlnenie neúčasti z dôvodu práceneschopnosti požiadali poslanci Ján Kerekréti a pani poslankyňa Denisa Saková. Dovoľte mi, aby som zrekapituloval na začiatku dnešný priebeh rokovacieho dňa. Teraz budeme rokovať o návrhu uznesenia od pána poslanca Juraja Blanára, potom prerokujeme tri návrhy na skrátené legislatívne konanie, po týchto troch návrhoch budeme hlasovať, a ak teda odsúhlasíme skrátené legislatívne konania, tak po hlasovaní budeme rokovať o prvom čítaní o vládnom návrhu zákona z dielne ministerstva dopravy, po ktorom budeme opäť hlasovať, potom pôjdeme v poradí program, ako máme schválený, až do 13.00, kedy budeme rokovať o bode klimatickej krízy a po prerokovaní tohto bodu, po prerokovaní tohto bodu budeme hlasovať o všetkých prerokovaných návrhoch, ktoré dnes prerokujeme. Takže podľa schváleného programu teraz pristúpime k rokovaniu o návrhu pána poslanca, podpredsedu Národnej rady Juraja Blanára na prijatie uznesenia Národnej rady Slovenskej republiky k výzve trom najvyšším ústavným činiteľom. Návrh má parlamentnú tlač 473. Dávam teraz slovo pánovi poslancovi Jurajovi Blanárovi, aby návrh uviedol. Nech sa páči, pán podpredseda, máte slovo. (Rokovanie o návrhu poslanca Národnej rady Slovenskej republiky Juraja Blanára na prijatie uznesenia Národnej rady Slovenskej republiky k výzve trom najvyšším ústavným činiteľom , tlač 473.)
Sabo, Michal, poslanec NR SR (2024-01-08):
Ďakujem za slovo, pán predsedajúci. Aj odo mňa – úspešný 2004. všetkým (reakcia z pléna) a k... (Povedané so smiechom.) 2024., pardon. Kolega Grendel citoval inštitúcie vo svojom vystúpení, ja sa opriem o odporúčania Benátskej komisie, pretože keď už nie my, tak... alebo teda inštitút MPK nie sú autoritou pre túto koalíciu, tak hádam Benátska komisia, na tom sa zhodneme, že nespochybniteľnou autoritou je. Takže dovolím si citovať: „Na pozadí vývoja, ktorého svedkom bola Benátska komisia najmä v poslednom desaťročí, je jednoznačne potrebné zabezpečiť, aby väčšiny nezneužívali svoje inak legitímne práva len preto, že vyhrali voľby. Z postavenia vládnucej väčšiny vyplývajú určité povinnosti, ale aj obmedzenia. Keď hovoríme o zodpovednosti väčšiny, nemôžeme ignorovať tendenciu, ktorá sa vo volebných procesoch v celej Európe prejavuje nižšou účasťou. To oslabuje legitimitu tvrdenia väčšina, že vládne v mene obyvateľstva ako celku. V takomto kontexte je politická väčšina, aj keď vyhrala voľby s veľkým percentom, v ešte väčšej miere povinná zabezpečiť zodpovedné vládnutie. Rastie jej potreba posilniť rámec parametrov a záruk týkajúcich sa interakcie medzi väčšinou a opozíciou. Ak takéto záruky pre opozíciu neexistujú, ústavná demokracia sa môže zmeniť na autoritatívny režim. Aby sa predišlo takejto degenerácii, okrem pravidiel ústavy a legislatívy by sa mali dodržiavať určité zastrešujúce zásady. Tieto zásady odrážajú imperatívy pluralizmu, spolupráce a efektívneho rozhodovania sa, ktoré sú pre ústavnú demokraciu nevyhnutné.“ Ďalší citát od, z odporúčaní Benátskej komisie v ďalšej faktickej poznámke. Ďakujem.
Kočiš, Eduard, poslanec NR SR (2022-12-06):
Veľmi pekne ďakujem za slovo, pán predsedajúci. Čiže kritika vojenskej zmluvy z úst generálneho prokurátora je podľa docenta práva Alojza Baránika akože niečím zlým, niečím úplne scestným, niečím úplne chorým a jednoducho generálny prokurátor sa nemá právo k takejto zmluve vôbec vyjadriť. No, pán Baránik, má právo sa k tomu vyjadriť, kedykoľvek chce a kedykoľvek uzná za vhodné. Vo vašej infantilnej rozprave ste zase poznamenali, že Ruská federácia ako náš nepriateľ jednoducho ovláda generálneho prokurátora. Jednoducho, ja neviem, to už je tiapridal s lexaurínom a s hydrokortizónom intravenózne do žily ako vyšitý vo vašom prípade. Tento vraj nepriateľ si želá a prostredníctvom Generálnej prokuratúry presadzuje svoje myšlienky a svoje predstavy na území Slovenskej republiky. No, to je akože ďalší skvelý úlet. Generálny prokurátor je jednoducho úplne v tejto problematike zbehlý a nevyužíva § 363 preto, aby bránil nejakému možnému trestnému stíhaniu kohokoľvek, a je mu úplne jedno, pri kom alebo pri čom tento § 363 použil. Nepozerá na to, či je to politik doľava, doprava, či je to persóna taká, alebo netaká. Jednoducho o tých jeho rozhodnutiach ste si mohli už niečo prečítať alebo niečo sa aj dopočuť. Čiže absolútne nedáva na piedestál slávy, o koho ide, o koho sa jedná, kto ho zastupuje, v akej trestnej veci bolo vznesené obvinenie, jednoducho koná tak, ako generálny prokurátor v tejto veci konať má. A v žiadnom prípade nemôžem súhlasiť s tým, že generálna prokuratúra je nejakou slúžkou nejakej politickej moci a že generálny prokurátor prezentuje svoje politické ambície na facebooku. To, čo ja vidím u pána generálneho prokurátora na facebooku, to, že ide niekde občas na bicykel alebo na korčule. To je všetko. Ak toto je politika, tak klobúk dole.
Daniš, Zoltán, poslanec NR SR (2013-06-20):
Ďakujem, pani podpredsedníčka. Pán kolega Brocka, chcem vám povedať, že absolútne, ale absolútne nesúhlasím s vašimi vývodmi, ktoré ste tu prednášal. Vy ste úplne inde. Vy ste inde, mimo reality. Vy, vy tuná sa bavíte o tom, čo hovoria štatistiky a či je to toľko alebo ono. Prosím vás pekne, ja si dovolím tvrdiť, ako človek, ktorý celý život robil v praxi, v stavebnej praxi, že aj tých 60 tisíc, ktoré sa uvádza, je málo. Totiž pán Mihál to tu len načrtol pred chvíľočkou. Viete, to je otázka, aká je efektivita tých kontrol. To je otázka. Len chcem vám povedať jedno. Toto je práve cesta, ktorou musíme ísť, a toto je naša povinnosť voči tým slušným zamestnávateľom, voči tým slušným. Prečo? Že oni by si mali plniť povinnosti voči štátu, keď takto benevolentne tento stav trpíme! Chcem vám povedať, a to mám po konzultáciách s podnikateľmi, tých 5 000 eur pre zamestnávateľa vôbec nie je veľa. On si to kľudne lajzne. Otázka, aká je pravdepodobnosť, že ho niekto prichytí, je v tomto prípade ešte vždy malá. Za tých 5 000 to urobí. Chcem vám, pán Brocka povedať, že už pred dvadsiatimi rokmi, keď sme robili v Nemecku napríklad, to boli represie. Na stavbu dobehlo dvadsať príslušníkov polície, prosím vás pekne, obkolesili stavbu a poďme. A kto bol nelegálne prichytený, zobrali ho do basy, s prepáčením, súd, vyhostili. Moje životné krédo, keďže som celý život robil v praxi, je: každý si dovolí, pokiaľ sa mu dovolí. A my sme tu na to, aby sme takéto veci nepodporovali, nedovoľovali. A som veľmi prekvapený, že vôbec môžte prísť s takouto myšlienkou, že však, prosím vás pekne, nie, to je veľa, nechoďme do toho a tak ďalej. Absolútne, trikrát absolútne... (Prerušenie vystúpenia časomerom.)
Pellegrini, Peter, predseda NR SR (2015-09-22):
Prezentujme sa a hlasujme o uznesení, ktorým vyslovíme súhlas s uvedenou zmluvou. (Reakcie z pléna.) (Hlasovanie.) Prítomných 133 poslancov, za hlasovalo 132 poslancov, nehlasoval 1. Pán poslanec Droba, poprosím, aby ste nemiatli poslancov (vyslovené s pobavením), ktorí (smiech v sále) potrebujú hlasovať tak, ako treba. Ďakujem pekne. Pani poslankyňa uvedie hlasovanie v treťom čítaní o návrhu na vyslovenie súhlasu Národnej rady s uzavretím Zmluvy medzi Slovenskou republikou a Arménskou republikou o zamedzení dvojitého zdanenia , tlač 1671, bod 32 schváleného programu.
Bugár, Béla, podpredseda NR SR (2010-08-05):
Pani poslankyňa Sabolová.
Kaník, Ľudovít, poslanec NR SR (2014-09-24):
Preto som sa hlásil s procedurálnym návrhom.
Podmanický, Ján, poslanec NR SR (2014-12-02):
Pán predseda, dajte teraz hlasovať o návrhu zákona ako o celku v znení schválených pozmeňujúcich a doplňujúcich návrhov s odporúčaním gestorského výboru schváliť.
M. Vášáryová, poslankyňa: (2006-10-24):
Pán predsedajúci, dajte, prosím, hlasovať o bode č. 1 spoločnej správy.
Paška, Pavol, predseda NR SR (2013-02-13):
Chcete reagovať, pán poslanec? Nie. Takže pán poslanec Matovič do rozpravy.
Martvoň, Anton, poslanec NR SR (2012-07-24):
Ďakujem pekne. Pán poslanec Fronc, budem reagovať na vás, konkrétne k tej časti vášho vystúpenia, kde tvrdíte, že v podstate vy to vidíte, že by vzniklo osem ministerstiev školstva, teda prirovnávate VÚC-ky k ministerstvu školstva. No nesúhlasím s vami. Dovolím si povedať, že práve vyšší územný celok vie konkrétnejšie a lepšie posúdiť v danom regióne, čo tá daná prax potrebuje ako taká, vie posúdiť, koľko nadbytočne nezamestnaných z určitých odborov je v tom danom regióne a čo ten región potrebuje, aby sa mohol rozvíjať, ale hlavne akí zamestnávatelia sú tam, teda aké typy pracovnej sily a vzdelania na prax potrebujú. A kladú nároky. Čiže ja si myslím, že VÚC-ka bude bližšie ako ministerstvo školstva z Bratislavy, ktoré ťažko posúdi, čo pomôže práve vzdelávaniu v určitom regióne na východnom Slovensku. Práve tu tá flexibilita môže byť. A flexibilne keď, povedzme, zaniknú teda určité pracovné pozície a vzniknú nové z úplne novej oblasti v danom regióne, tak práve tá VÚC-ka potom nastavením toho vzdelávania odborného vie na to reagovať. Potom sa vyhneme takým absolventom, ako je pán Beblavý, ktorí si nepamätajú, čo povedia pred piatimi alebo desiatimi minútami.
Fronc, Martin, poslanec NR SR (2010-08-06):
Ďakujem pekne, pán predsedajúci. Pán kolega, dve poznámky. Povedali ste výhrady ku skráteným konaniam, ktoré nespĺňajú podmienky. Ja s vami súhlasím v tomto, len ako človek, ktorý má klasické vzdelanie, viete, že verba movent, exempla trahunt, slová hýbu, ale príklady sú tie, ktoré sa nasledujú a v minulom volebnom období za vašej vlády tu boli ako na bežiacom páse desiatky legislatívnych noriem predkladané v skrátenom konaní, ktoré tieto podmienky nespĺňali. A druhá poznámka k tým súkromným vysokým školám a počtu. Môžeme o tom diskutovať, ja si tak isto nemyslím, že ich je veľa, boli sme skôr pozorní, ale na druhej strane musím povedať, že ak niekto nastavil podmienky a vyslovene bojoval proti súkromným vysokým školám, bol to minister školstva za vašej vlády pán Mikolaj. Ďakujem.
Danko, Andrej, predseda NR SR (2019-10-28):
Poslanec súhlasí, nenamieta. Nech sa páči ďalej.